GiliGold/VAD_KnessetCorpus huggingface dataset:
יצחק כהן: מכיוון שלא כולם כמוך, נאלצנו לחוקק את החוק הזה.
אורי מקלב: אפשר לדעת מעו"ד שטרן - - -
יצחק כהן: דקה, תן לגברת.
אלעזר שטרן: זה לא עוזר לך "אלעזר שטרן", "אלעזר שטרן".
אורי מקלב: עו"ד אלעזר שטרן.
אלעזר שטרן: אמרתי לו שאני חושב שהוא יזם את הבחירות, למה נמאס לו משני אלעזר שטרן בכנסת.
אלעזר שטרן: .. אף אחד לא מבין למה יש בחירות.
יצחק כהן: תן לרחל עזרא לדבר.
יצחק כהן: רחל, בבקשה.
רחל עזרא: שלום, אני עובדת עיריית נתניה.
רחל עזרא: קיבלתי על עצמי בהתנדבות לטפל בכל ניצולי השואה.
רחל עזרא: מילאתי ליותר מ-1,000 איש טפסים חדשים, ולמלא את הטופס הזה זה לא היה יותר מחצי שעה, ואני המומה.
רחל עזרא: יש לי פה אנשים בגיל 90, יש לי פה שני עיוורים שקיבלו הוצאה לפועל.
רחל עזרא: מילאתי יותר מ-1,200 טפסים חדשים, ועם כל בן-אדם ישבתי לא יותר מחצי שעה, לקחתי סיכום מידע רפואי והעברתי במכתב רשום.
רחל עזרא: כל שאלה שהם צריכים, אני לרשותם.
רחל עזרא: לא ייתכן שבשביל למלא טופס של 20 דקות – יש לי פה 500 קבלות של ניצולים שבוכים שאין להם מה לאכול, כשביום חמישי אני מחלקת להם אוכל הביתה, ויעידו האנשים פה שאין להם מה לאכול – לוקחים מהם 12,000-11,000 שקל.
רחל עזרא: גאון גואלה נמצאת פה – רחל דואני גבתה ממנה כסף, תשובה מבקש ממנה כסף.
רחל עזרא: סרוסי רחל אישה בת 97.
רחל עזרא: אישה בת 97.
רחל עזרא: 11,000 שקל כל ניצול.
רחל עזרא: היא שילמה לתשובה, רחל דואני מבקשת ממנה כסף.
רחל עזרא: על מה ולמה?
רחל עזרא: למלא טופס?
רחל עזרא: מילא הלכתם לבית משפט, נתנו להם מ-2001, אני מקבלת, אני אומרת "כל הכבוד".
רחל עזרא: הייתי צריכה להיות מיליונרית, אפילו שקל אני לא לוקחת מהניצולים.
יהודה תשובה: את לוקחת משכורת, אנחנו לא לוקחים.
רחל עזרא: זה לא קשור.
רחל עזרא: אני עובדת.
רחל עזרא: אני מנהלת לשכת חברי מועצת העיר - -
יהודה תשובה: מה שאת עושה זה אחרי פסק-דין גו'ליה טייר.
אלעזר שטרן: מר תשובה.
אורי מקלב: תן לה לגמור.
רחל עזרא: - - ומה שאני עושה בעירייה, אני עושה את זה בהתנדבות, ויש לי שני אנשים שעוזרים לי, תקווה עוזרת לי.
רחל עזרא: הייתי יכולה להיות מיליונרית.
יהודה תשובה: כן, אחרי - - -
רחל עזרא: תשובה, בבקשה.
רחל עזרא: 11,000 מכל בן-אדם.
יהודה תשובה: אחרי פסק-דין ג'וליה טייר.
יהודה תשובה: עשר שנות עבודה.
רחל עזרא: הנה, הוצאות לפועל.
רחל עזרא: שני אנשים, שלושה אנשים, הלכתי אני לבקר אותם בבית חולים.
רחל עזרא: הוצאה לפועל בן-אדם מקבל בערב חג פסח.
רחל עזרא: 12,000 שקל הוצאה לפועל?
רחל עזרא: אלוהים, יש לי פה 500 תביעות של הוצאות לפועל.
רחל עזרא: הנה המכתבים הרשומים ששלחה להם הגברת רחל דואני.
רחל עזרא: זה לא ייתכן, זה שערורייה.
רחל עזרא: עיקלו להם חשבונות, אנשים גוססים, הם בגיל 90.
רחל עזרא: בשביל למלא 20 דקות טופס 11,000 שקל?
רחל עזרא: שאדון תשובה ורחל דואני יגידו לי.
רחל עזרא: מילאתי יותר מ-1,200 טפסים ו-600 חידוש תביעה עם הארגון העולמי של יוצאי לוב.
יהודה תשובה: אחרי פסק-דין שהשגנו, אחרי עשר שנים עבודה.
רחל עזרא: לא, לא, ב-2011 - - -
יהודה תשובה: אחרי שזכינו מילאת טופס.
רחל עזרא: קודם כול, יישר כוח למאיר כחלון וכולם צריכים להודות למאיר כחלון ולצורי.
רחל עזרא: ב-2001 באו אליהם לבית כנסת ואמרו להם: תחתמו, תחתמו, תחתמו, אתם הולכים לקבל כסף.
רחל עזרא: אם העבירו להם ב-2001, מגיע לעורכי-הדין שהביאו להם.
רחל עזרא: אם זה החלטה מינהלית, מגיע להם לקבל על טופס?
רחל עזרא: למלא אותו זה 20 דקות, אני יכולה להעיד.
רחל עזרא: יש לי 1,200 איש עם השמות שלהם, עם תעודת הזהות שלהם, ושקל לא גביתי מהם.
אורי מקלב: את אומרת ש - - -
רחל עזרא: על הרטרואקטיביות אני לא מדברת.
רחל עזרא: אני - - -
אורי מקלב: איך אפשר - - -
רחל עזרא: אפשר גם לא לקבל 11,000 שקל.
יהודה תשובה: אחרי מאבק של עשר שנים - - -
אורי מקלב: מילאו גם רטרואקטיבית.
אורי מקלב: - - - הם צריכים לקבל כסף.
רחל עזרא: סליחה, לא סיימתי, יצחק.
רחל עזרא: לא סיימתי, סליחה.
רחל עזרא: לא סיימתי.
רחל עזרא: החתימו אותם ב-2001 - - -
רחל עזרא: החתימו אותם על סתם טופס ב-2001, עשיתי להם חידוש תביעה.
רחל עזרא: הם התקשרו לאוצר.
רחל עזרא: הגברת רחל דואני ותשובה שאלו: הם קיבלו?
רחל עזרא: כן.
רחל עזרא: ישר מכתב: אני סידרתי לכם.
רחל עזרא: אני סידרתי.
רחל עזרא: מילאנו 600 חידושי תביעות, אז בסדר, מילאתי להם - - -
יהודה תשובה: הכול אחרי עשר שנות עבודה, אחרי עשר שנים של מאבק.
רחל עזרא: ב-2001 הם נתנו 200 שקל.
רחל עזרא: 200 שקל ב-2001, אני חושבת שזה יותר מדי.
רחל עזרא: אחרי שהם קיבלו את ה-200 שקל, והם שמעו שעשינו להם חידוש תביעה - - -
יהודה תשובה: קיבלת משכורת, אנחנו לא - - -
רחל עזרא: קיבלתי משכורת.
רחל עזרא: בתפקיד שלי אני לא מטפלת בניצולי השואה, זה בהתנדבות.
יהודה תשובה: מה את מדברת - - -
רחל עזרא: אתם יכולים לרשום ולשאול את ראש העירייה.
רחל עזרא: זה בהתנדבות.
אלעזר שטרן: מר תשובה, אתה שומע את הגברת מדברת - - -
רחל עזרא: סליחה, רגע.
אלעזר שטרן: סליחה, שנייה אחת.
אלעזר שטרן: דיברת קצת כבר קודם.
אלעזר שטרן: אם אתה רוצה שנקשיב לך - - -
יהודה תשובה: מה הקשר?
אלעזר שטרן: תקשיב לי לדבר אחד.
יהודה תשובה: מסרתי את המסמכים ליושב-ראש, הוא ישפוט.
אלעזר שטרן: היא אמרה לך יותר מפעם אחת שהיא עשתה את זה מעבר למשכורת.
אלעזר שטרן: שמעת גם בין הדברים שלה שהיא עושה עוד דברים מעבר למשכורת שלה, לא קשורים רק לזה.
אלעזר שטרן: אני מציע לך במקום שאתה יושב בו תיזהר מההערות האלה - -
יהודה תשובה: בסדר.
אלעזר שטרן: - - אתה רוצה שנשמור על כבודך ולא נקרא לך "מאכער", תפסיק להגיד "את מקבלת משכורת".
יהודה תשובה: שלא יקראו לי "מאכער".
אלעזר שטרן: היא לא קראה לך "מאכער", תפסיק לדבר על קבלת משכורת.
יהודה תשובה: 20 דקות למלא?
יהודה תשובה: זה אחרי פסק-דין, משפט.
רחל עזרא: רק רגע, יש פה כתבה בעיתון שאני אקרא אותה.
אלעזר שטרן: אני כבר התפרצתי, אז אני רק רוצה לומר שמה שאמר מר ובר אני יודע, ואני מסכים לזה, ובצדק אמר איציק לעו"ד ובר מה שאמר בהקשר הזה.
אלעזר שטרן: אני ער למאמצים האלה.
אלעזר שטרן: מר ובר שלח אותי לכנסת לדיונים פה לפני שהייתי בכנסת, ושמעתי על סוגים של עיוותים שקיימים במה שעולה פה לדיון, ולכן אני חושב שהדברים האלה צריכים להיות פה יותר מאשר מאוזנים, ומשרתי ציבור שמקבלים משכורת ושולחים אוכל בימי שישי לבתים, זה בא בדיוק מאותו מקום שהיא מדברת עליכם וממלאת את הטפסים.
אלעזר שטרן: זה לא מהכסף.
אלעזר שטרן: אתה אל תטיף להם "כסף", בגלל שאתה יודע בדיוק איפה אתה יושב.
קריאה: אני מתנדבת ולא מקבלת כסף.
קריאה: אני נכה - - -
אלעזר שטרן: נכון, אני יודע.
אלעזר שטרן: בבקשה, תמשיכי.
אלעזר שטרן: את לא צריכה להגן על זה - -
אורי מקלב: את לא צריכה להגן על עצמך.
אלעזר שטרן: - - דיברנו על זה מספיק.
דוד רותם: את לא צריכה להתגונן.
אליהו ובר: אולי להשלים רק עוד משפט אחד.
דוד רותם: כן, ובר.
יצחק כהן: בסדר גמור.
אליהו ובר: בכל עניין ועניין.
אליהו ובר: בעניינים שלא כתוב דבר כזה, אני לא גובה.
אלעזר שטרן: אני רק רוצה להגיד משפט אחד לתשתית, שלא נאמר פה, וצריכים לומר את זה אנחנו כאזרחי המדינה: מראש כל הכניסה לתחום הזה וחלק מהכניסה של עורכי-הדין והמשרדים הפרטיים היא מבורכת, אני אומר לכם שהיה הרבה יותר נכון אם המדינה היתה עושה את זה הרבה קודם.
אליהו ובר: יש למדינה עוד הרבה מה לעשות.
אלעזר שטרן: כל הפניות האלה, היה מאוד נכון - - -
יצחק כהן: המדינה עושה.
יצחק כהן: המדינה עושה מעל ומעבר.
אלעזר שטרן: אני מדבר לאורך שנים.
אלעזר שטרן: זה פרח על לקונות.
אלעזר שטרן: בבקשה, אדוני.
יעקב תמם: שלום לכם, חברים יקרים, הייתי בגטו בג'אדו.
אלעזר שטרן: שלום לך, אדוני.
יעקב תמם: חברים יקרים, יש לי פה שני אנשים אשר חולים, ורק אתמול אחד קיבל מכתב רשום מהעורך-דין הזה.
יעקב תמם: זה שכאן - -
קריאות: ידיד.
יעקב תמם: - - דחוף, ולא לכתובת של הבן-אדם.
יצחק כהן: מתי הגיע המכתב?
יעקב תמם: אתמול-שלשום.
יצחק כהן: במהלך החקיקה.
יצחק כהן: אתה מבין?
רחל עזרא: עשרות יש לי פה.
רחל עזרא: רוצים לראות?
רחל עזרא: יש לי פה 24 - - -
יצחק כהן: תאספי כמה שיותר.
יעקב תמם: הבן-אדם הזה נמצא ב"מלבן".
יעקב תמם: הנה אישורים רפואיים שהוא לא יכול לזוז.
יצחק כהן: אתה מבין, אלעזר?
יצחק כהן: במהלך החקיקה עוד שולחים מכתבים.
רחל עזרא: סליחה, ב-25 בדצמבר - - -
יצחק כהן: אין גבולות.
יצחק כהן: אני לא מבין.
דוד ידיד: בוודאי, חבר הכנסת כהן, אנחנו במדינת חוק, ובמדינת חוק - - -
יצחק כהן: אתה רוצה להספיק כמה שיותר לפני - - -
דוד ידיד: - - - חוב - - -
יצחק כהן: להספיק כמה שיותר מהר.
דוד ידיד: ממילא אם תחילו פה תחולה רטרואקטיבית בג"ץ יפיל את זה.
יצחק כהן: להספיק כמה שיותר.
יצחק כהן: להספיק עוד אחד ועוד אחד.
יצחק כהן: ב"מלבן" הוא שוכב.
יצחק כהן: הוא שוכב ב"מלבן", רבותי.
יצחק כהן: אין לו שום יכולת להתגונן.
יצחק כהן: חבל שאתה לא כמו השכן שלך, חבל.
דוד ידיד: אני בדיוק כמו השכן שלי.
יצחק כהן: ממש לא, אם היית כמו השכן, הדיון הזה לא היה.
יעקב תמם: המקרה השני, בזמנו האישה הזאת הלכה לרחל דואני, בשנת 2001, היא חשבה לקבל.
יעקב תמם: שום דבר לא קיבלה ושום דבר לא עשתה.
יעקב תמם: בדיוק נהיה חוק שהכנסת חוקקה בשנת 2010 - - -
יהודה תשובה: לא היה חוק, היה פסק-דין.
יצחק כהן: לא, היתה החלטה מינהלית.
יהודה תשובה: לא, לפני זה היה פסק-דין.
יעקב תמם: היא שלחה מכתב על-ידי רחל עזרא שעזרה לנו בכול, שנכתב: ביטול ייצוג.
יעקב תמם: שלחנו ביטול ייצוג.
יעקב תמם: הנה כאן, תאריך, חתימה, שעשתה לנו רחל עזרא אשר מטפלת בזה, והיא מקבלת עכשיו מכתב שהיא צריכה לשלם 12,000 שקל.
יעקב תמם: אנחנו לא מכירים את ידיד, אנחנו מכירים את רחל דואני.
יעקב תמם: רחל דואני שולחת את ידיד.
יעקב תמם: לא ידענו מה לעשות.
יעקב תמם: עכשיו יש משפט שצריך להיות בחודש מרץ, כך אמרו לנו.
יעקב תמם: ביטול ייצוג היא שלחה.
יעקב תמם: הם רוצים להפסיק את זה בכלל, כי כבר יצא חוק וזה מסודר.
יעקב תמם: בינתיים יש לה עיקולים.
יעקב תמם: עשו לה עיקולים בינתיים.
יעקב תמם: רחל עזרא, שתהיה בריאה, עוזרת לנו ומטפלת בנו בכל הייצוגים האלה, בכל הדברים האלה, מזמנה וממרצה.
יעקב תמם: אני מודה לכם מאוד על ההקשבה.
יעקב תמם: אני מקווה שנצליח ותעזרו לנו.
אהרון תשובה: אפשר בבקשה?
אהרון תשובה: אני מבקש לומר שני דברים.
יצחק כהן: מי כבודו?
אהרון תשובה: הוא התיר לי.
אהרון תשובה: אני בנו של יהודה תשובה.
יצחק כהן: הוא כבר דיבר.
אורי מקלב: היושב-ראש מנהל מרחוק, הוא נותן לך לנהל.
אורי מקלב: היא רוצה להשלים.
אורי מקלב: נו, תשלימי.
רחל עזרא: ב-25 דצמבר 2014 יש לי פה כמה עיקולים.
רחל עזרא: אישה בת 88 מקבלת עיקול על-ידי תשובה, 11,842 מהבנק.
רחל עזרא: בבקשה, יש לי מאות כאלה אם תרצו.
אהרון תשובה: הגברת עזרא, אני אשאל משהו, אז תוכלי להשיב.
אהרון תשובה: אני רוצה גם לשאול אותך משהו אם אפשר.
רחל עזרא: אין בעיה, בכיף.
אהרון תשובה: אני מבקש לשאול את הגברת אריכה ואולי גם את מר כחלון למה אתם חושבים שנקבע תאריך ההסדר המינהלי לאפריל 2010?
אהרון תשובה: את טוענת שאין שום קשר לפסק דין טייר.
אהרון תשובה: אני רוצה רק טיפה לעזור, שגם בהצעת החוק כתוב שזה בא רק בעקבות פסק-דין טייר, ולכן התאריך יהיה יום פסק-דין טייר ולא יום לפני כן.
אהרון תשובה: אפשר לקרוא בהצעת החוק, כתוב במפורש שזה בעקבות פסק-דין טייר.
גליה מאיר אריכא: אתה רוצה לתת לי להשיב?
אהרון תשובה: בשמחה.
גליה מאיר אריכא: קודם כול, רצינו למצוא איזו נקודת אחיזה.
גליה מאיר אריכא: שוב, אם בית המשפט בעצמו היה קובע זכאות גורפת לכל הניצולים שמשתייכים לאותה קבוצה, לא היתה נדרשת החלטה מינהלית.
גליה מאיר אריכא: דווקא ממקום שבו בית המשפט שלח אותנו וקבע שכל תיק ייבחן באופן פרטני, דווקא בגלל זה הבנו שאנחנו נדרשים פה לבצע פעולה.
גליה מאיר אריכא: הרי רצינו לחסוך בהליכים משפטיים.
גליה מאיר אריכא: הרי היה ברור שאם עכשיו כל אחד רוצה להוכיח את הזכאות שלו, צריך לנהל הליך, הליך מול הרשות המוסמכת, הליך מול בית משפט, ורצינו לחסוך את אותם הליכים.
גליה מאיר אריכא: זה הכול.
אהרון תשובה: אני רוצה להשיב.
גליה מאיר אריכא: רצינו למצוא נקודת אחיזה.
גליה מאיר אריכא: באותה מידה, דרך אגב, יכולנו שלא להיאחז בפסק-הדין.
אהרון תשובה: אני מבקש להבהיר, יש פסק-דין בשם גווילי, של מר ידיד, שבו השופט פירש ממה נובעת ההחלטה המינהלית, והוא אמר שבכל מקרה בפסק-דין טייר התקבלה מה שנקרא "הלכת הפחד".
אהרון תשובה: ומי שמבקש רטרואקטיבית ידונו באמת אם זה לפי הלכת הפחד שהוסכמה בפסק-דין טייר, ומי שיבקש - - -
גליה מאיר אריכא: זה מאוד פשוט, מה שבית משפט קבע - - -
אהרון תשובה: רגע.
אהרון תשובה: זה לא פשוט כל-כך, כי אתם טועים לחשוב - - -
גליה מאיר אריכא: זה מאוד פשוט, יש קביעה עובדתית, זה לא קביעה משפטית.
גליה מאיר אריכא: בית משפט בסך-הכול קבע שזה לא בלתי סביר שיוצאי לוב אכן ברחו גם מחמת הפחד מהנאצים, אבל כל מקרה צריך להיבחן פרטנית.
גליה מאיר אריכא: למעשה הוא לא שינה שום דבר.
גליה מאיר אריכא: הלכת הפחד היתה קיימת עוד משנת 1978, הוא שלח את האנשים להוכיח את הזכאות מחדש.
אהרון תשובה: אני מבקש רגע לסיים.
צורי בן תורה: פסק-הדין הזה היה צריך לשמש נגדכם, נגדך ונגד רחל דואני, כתב אישום חריף על כך שאתם בשנת 2000 ו-2001 במקום לכתוב - - -
יהודה תשובה: - - -
צורי בן תורה: במקום לכתוב בבקשות שאנשים ברחו מפחד הגרמנים, רשמתם בבקשות שהם ברחו מהפצצות - -
אהרון תשובה: לא אנחנו כתבנו - - -
צורי בן תורה: - - כתוצאה מכך בית משפט במשך עשר שנים - -
אהרון תשובה: אתם לא מילאתם לאף אחד כלום.
צורי בן תורה: - - לא נתן שום דבר - - -